25. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 422 της 8/12 Δεκ. 1986 (ΦΕΚ Α΄ 199) Συγχώνευση του Ταμείου Επικουρικής Ασφαλίσεως Μισθωτών Εστιατορίων, Ζυθεστιατορίων κ.λπ. (TEAMEZ), στον Τομέα Επικουρικής Ασφάλισης Μισθωτών που λειτουργεί στο ΙΚΑ (ΙΚΑ-ΤΕΑΜ). Άρθρ.1.-Το Ταμείο Επικουρικής Ασφαλίσεως Μισθωτών Εστιατορίων, Ζυθεστιατορίων κ.λπ. (Τ.Ε.Α.Μ.Ε.Ζ.), συγχωνεύεται στον Τομέα Επικουρικής Ασφάλισης Μισθωτών που λειτουργεί στο ΙΚΑ (ΙΚΑ-ΤΕΑΜ). Άρθρ.2.-1.Οι ασφαλισμένοι και συνταξιούχοι του συγχωνευόμενου Ταμείου, γίνονται ασφλισμένοι και συνταξιούχοι του ΙΚΑ-ΤΕΑΜ. 2.Ο χρόνος ασφάλισης στο συγχωνευόμενο Ταμείο, συμπεριλαμβανομένου και αυτού που με βάση τις διατάξεις του Καταστατικού του έχει αναγνωρισθεί ή προσμετρηθεί από προϋπηρεσία ή άλλη αιτία, θεωρείται ως χρόνος ασφάλισης στο ΙΚΑΤΕΑΜ. 3.Η ασφαλιστική σχέση των ασφαλισμένων του Ταμείου διέπεται από τη συγχώνευση και μετά από τις διατάξεις του Ιδρυτικού Νόμου και του Καταστατικού του ΙΚΑ-ΤΕΑΜ. Άρθρ.3.-1.Μεταφέρονται οι πιο κάτω θέσεις του συγχωνευόμενου Ταμείου Επικουρικής Ασφαλίσεως Μισθωτών Εστιατορίων, Ζυθεστιατορίων κ.λπ. (ΤΕΑΜΕΖ) με το προσωπικό που υπηρετεί σ’ αυτό, σε αντίστοιχους κλάδους του ΙΚΑ, ως εξής: Κλάδος ΠΕΙ Διοικητικός - Λογιστικός: 7 θέσεις. Μία (1) θέση προσωρινή της παρ. 5 του άρθρ. 24 του Νόμ. 434/76 (ΦΕΚ 246/Α/76). Μία (1) θέση προσωρινή του Νόμ. 1320/83 (ΦΕΚ 6/Α/1983) που έχει συσταθεί με τις διατάξεις του άρθρου 15 του Νόμ. 1476/84 (ΦΕΚ 136/Α/84). Κλάδος ΔΕΙ Διοικητικός - Λογιστικός: 34 θέσεις . 9 θέσεις προσωρινές του Νόμ. 1320/83 (ΦΕΚ 6/Α/83) που έχουν συσταθεί με τις διατάξεις του άρθρ. 15 του Νόμ. 1476/84 (ΦΕΚ 136/Α84). Κλάδος ΥΕΙ Κλητήρων: 3 θέσεις. 2.Οι προσωρινές θέσεις καταργούνται μόλις κενωθούν με οποιονδήποτε τρόπο. Άρθρ.4.-Η ισχύς του διατάγματος αυτού αρχίζει από τη πρώτη του επόμενου μήνα από εκείνον της δημοσίευσής του στην Εφημερίδα της Κυβερνήσεως. Σελ. 1436(δ) 39.Ν.ζ.25 Ταμείο Επικ.Ασφ.Μισθωτών Εστ/ρίων,Ζαχ/στειων,Καφ/νείων(ΤΕΑΜΕΖ) 205 